Sáləmen Dávid. Ǹtondôbə énye a nə́ ai sí ai é byə́m bísə̄ byádzali dzɔ, sí ébēn ai é byə́m bísə̄ bí tɔ̄á étē. 2Énye a ngátə́le dzɔ á máŋ á yōb, a bədé fə dzɔ áswé á yōb. 3Zá á ngābɛ̄d á ńkǒl Ńtondôbə, zá á ngātə̄bə́ á ḿfūfúb étɔbɔgɔ wóé? 4É mod mɔ́ mə́ nə́ á sááŋ, ényɔ́ ńnə̄m ó nə́ ḿfūbán, ényɔ́ yǎ ā ndə̌ŋ kig ḿfág ábē á nə́ á ā kanǐ kig sɔŋ nə́ a woa élə̄lə́b. 5Ǹtótōmaamaa Ǹtondôbə a tɔ̄á ai nyé, dzam dədā fə sósōō Zambá ńkode wóé. 6Ńdɔ̄ á dīlí, ayɔŋ é bod bádzə́ŋ nyé, á bádzə̄ŋ ásū dóe: wa Zambá Yákɔb. 7Ǎ mīḿbɛ́, bɛ́dégán ǹló á yób, mína mim̀bɛ́ yā kɔ́m, bɛ́débán á yób ! Ǹkúkúmá dúmá á nyíán ! 8Zá énye a nə́ ńkūkúmá dúmá tē ? Ǹtondôbə, ǹgungúl, və́və̄ə̄ zingí, Ǹtondôbə, və́və̄ə̄ zingí yǎ bītá. 9Ǎ mīḿbɛ́, bɛ́dégán ǹló á yób ! mína mim̀bɛ́ yā kɔ́m, bɛ́débán á yób ! Ǹkúkúmá dúmá á nyíán ! 10Zá énye a nə́ ńkūkúmá dúmá tē ? Ǹtondôbə yǎ miǹkunda énye a nə́ ńkūkúmá dúmá.